‘বলিউডের দীপিকা বাংলার আছে মিমি’, শুভশ্রীকে চুমু মিমির

কলকাতা: মান-অভিমানের পালা মিটিয়ে এবার একসঙ্গে ধরা দিলেন মিমি চক্রবর্তী (Mimi Chakraborty) ও শুভশ্রী গঙ্গোপাধ্যায় (Subhashree Ganguly)। বুধবার সকালেই তাঁদের দু’জনের মিষ্টি ভিডিও দেখে রীতিমত অবাক হয়েছে নেটপাড়া। ঠিক কীভাবে সারপ্রাইজ দিলেন তাঁরা এদিন অনুরাগীরা? প্রতিদ্বন্দ্বী হিসেবেই পরিচিত ছিলেন তাঁরা। কিন্তু, ধীরে ধীরে বদলেছে সমীকরণ। একসঙ্গে কোনও ছবিতে কাজ করেননি মিমি ও শুভশ্রী। কিন্তু সাম্প্রতিক কালে যখনই কোনও অনুষ্ঠানে দু’জনের দেখা হয়েছে, সৌজন্য বজায় রেখেছেন তাঁরা।

টলিউডের বড় ‘ওপেন সিক্রেট’ ছিল রাজ-মিমির প্রেম। ২০১৬ সালে আচমকাই ভেঙে যায় এই বহুচর্চিত প্রেম কাহিনি। মিমির সঙ্গে সম্পর্ক ভাঙার পর ২০১৮ সালে পাকাপাকিভাবে শুভশ্রীর হাত ধরেন রাজ। অতীতে রাজকে নিয়ে টানাটানি ভুলে এখন মিমি-শুভশ্রীর গলাগলি চোখে পড়ার মতো। অতীত ভুলে এগিয়েছেন তাঁরা সকলেই। এমনকি চলতি বছরে মিমির জন্মদিনে, শুভশ্রীর তরফ থেকে এসেছিল উপহারও। মিমি নিজেই উপহারের সেই ছবি ভাগ করে নিয়েছিলেন ইনস্টা স্টোরিতে। এই মুহূর্তে টলিউড কাঁপাচ্ছেন শুভশ্রী আর মিমি। তাঁদের শাসন যেমন জারি আছে, তেমনই পরস্পরের প্রশংসা করতেও কুণ্ঠাবোধ করেন না দুজনেই। রক্তবীজ ২-এ মিমির বিকিনি লুক দেখে আগেই প্রশংসা করেছিলেন শুভশ্রী। টলিউডের ‘লেডি সুপারস্টার’ শুভশ্রী আর ‘রক্তবীজ ২’ নায়িকা বুধবার সকাল সকাল একফ্রেমে ধরা দিলেন।

আরও পড়ুন:কবে আসছে রঘু ডাকাতের নতুন গান?

এদিন সকালেই একটি রিল পোস্ট করেন রাজঘরনি শুভশ্রী নিজের ইনস্টাগ্রামে। সেখানে তাঁকে বলতে শোনা যায়, “বলিউডের যদি দীপিকা থাকে তাহলে আমাদের আছে মিমি।” আর এই কথা বলার সঙ্গে সঙ্গেই পাশে থাকা তাঁদের তিমের সদস্যদের দেখা যায় উচ্ছ্বাসে ফেটে পড়তে। যা দেখে রীতিমতো হেসে খুব মিমি। এরপরই মিমি, শুভশ্রীর গালে চুমু এঁকে দেয় ভালোবেসে। এই ভিডিও ঝড়ের গতিতে নেটপাড়ায় ভাইরাল হয়েছে।

View this post on Instagram

A post shared by Subhashree Ganguly (@subhashreeganguly_real)

অন্য খবর দেখুন